છઠ્ઠો આદેશ છે, “Thou shalt not kill. હત્યા કરીશ નહિ”. આમાં કશો અપવાદ નથી રાખ્યો. તો તો બધા ઈસાઈઓ શાકાહારી હોવા જોઈએ જે નથી. તે તો ઠીક, બાઈબલના જુના કરારના ઘણા નાયકોએ ખુબ હત્યાઓ કરી હતી. અને તેમાંથી કોઈની પણ ટીકા કરવામાં નથી આવી. જોશુઆને તો ‘ઈશ્વર’ કહી ગયા કે “જા, જેરીકો શહેરના બધા નાગરિકોને મારી નાખ.” કશું કારણ જણાવ્યું નથી. તેણે તો લગભગ ત્રીસ નગરોના પ્રજાજનોને રહેસી નાખ્યા. ઉપનિષદ કહે છે “यस्तु सर्वाणि भूतानि आत्मन्येवानुपश्यति सर्व भूतेषु चात्मानं ततो न विजुगुप्सते જે વ્યક્તિ બધા જીવોને પોતાનામાં અને બધા જીવોમાં પોતાને જુએ છે તે તિરસ્કાર કરતો નથી”. આવી વ્યક્તિ હત્યા કરી જ ના શકે. વિશ્વશાંતિ માટે વધુ શું જોઈએ?